《听江十诵食鲙诗戏简圣俞》
宋代·刘敞

长安贫客食无鱼，浩歌弹铗归来乎。主人聆歌知客意，酌酒买鱼相与醉。

一鱼百金不可偿，操刀作鲙挥雪霜。鳞分骨解珠玉光，举盘引箸丝线长。

楚饭彫胡香且洁，吴羹入口如沃雪。主欢赋诗客称寿，裂简摇毫落寒月。

我亦羁旅秋萧条，思鲈回首江汉遥。过门大嚼取快意，咏诗忘味如闻韶。

君若乘风驾沧海，更鲙长鲸且相待。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。